b'\n_START_ARTICLE_\nLasse Salo\n_START_SECTION_\nUra\n_START_PARAGRAPH_\nLaitahy\xc3\xb6kk\xc3\xa4\xc3\xa4j\xc3\xa4n\xc3\xa4 jalkapalloa pelannut Salo aloitti uransa Ty\xc3\xb6v\xc3\xa4en Urheiluliiton mestaruussarjassa pelanneessa Helsingin Ponnistuksessa, josta h\xc3\xa4n siirtyi Helsingin Tovereihin vuonna 1938. Salo pelasi kolmen mestaruussarjakauden aikana 27  ottelua, joissa h\xc3\xa4n teki 12 maalia. Sotavuosein j\xc3\xa4lkeen Salo edusti viel\xc3\xa4 Suomensarjassa pelannutta Kallion Palloseuraa 1945\xe2\x80\x931950. Suomensarjassa h\xc3\xa4n viimeisteli 54 maalia seitsem\xc3\xa4ss\xc3\xa4 kaudessa._NEWLINE_Vuoden 1937 Wienin ty\xc3\xb6l\xc3\xa4isolympialaisissa Salo edusti Ty\xc3\xb6v\xc3\xa4en Urheiluliiton jalkapallojoukkuetta. Ainoan A-maaottelunsa h\xc3\xa4n pelasi Saksaa vastaan lokakuussa 1941 Helsingiss\xc3\xa4._NEWLINE_Salo pelasi my\xc3\xb6s j\xc3\xa4\xc3\xa4palloa Helsingin Ponnistuksessa.'